CELEX: 32007R1144
Language: et
Date: 2007-10-01 00:00:00
Title: Komisjoni määrus (EÜ) nr 1144/2007, 1. oktoober 2007 , millega muudetakse määrust (EÜ) nr 1831/96, millega avatakse ja sätestatakse GATTis kindlaks määratud ühenduse tariifikvootide haldamine teatavate puu- ja köögiviljade ning puu- ja köögiviljatoodete suhtes alates 1996. aastast

2.10.2007   
            
            
               ET
            
            
               Euroopa Liidu Teataja
            
            
               L 256/26
            
         
      KOMISJONI MÄÄRUS (EÜ) nr 1144/2007,
   1. oktoober 2007,
   millega muudetakse määrust (EÜ) nr 1831/96, millega avatakse ja sätestatakse GATTis kindlaks määratud ühenduse tariifikvootide haldamine teatavate puu- ja köögiviljade ning puu- ja köögiviljatoodete suhtes alates 1996. aastast
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 28. oktoobri 1996. aasta määrust (EÜ) nr 2200/96 puu- ja köögiviljaturu ühise korralduse kohta, (1) eriti selle artikli 34 lõiget 1,
   ning arvestades järgmist:
   
               (1)
            
            
               Nõukogu otsusega 2006/930/EÜ (2) heakskiidetud kirjavahetuse vormis lepinguga Euroopa Ühenduse ja Argentiina Vabariigi vahel vastavalt 1994. aasta üldise tolli- ja kaubanduskokkuleppe (GATT) (3) artikli XXIV lõikele 6 ja artiklile XXVIII on ette nähtud õunte olemasolevate GATTi tariifikvootide suurendamine.
            
         
               (2)
            
            
               Komisjoni 23. septembri 1996. aasta määrust (EÜ) nr 1831/96 (millega avatakse ja sätestatakse GATTis kindlaks määratud ühenduse tariifikvootide haldamine teatavate puu- ja köögiviljade ning puu- ja köögiviljatoodete suhtes alates 1996. aastast) (4) tuleks vastavalt muuta.
            
         
               (3)
            
            
               Käesoleva määrusega ette nähtud meetmed on kooskõlas värske puu- ja köögivilja korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1831/96 III lisas asendatakse järjekorranumbri 09.0061 all kirjelduse „Õunad, värsked, muud kui siidriõunad” puhul maht (tonnides) numbriga „696”.
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 1.oktoober 2007
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  EÜT L 297, 21.11.1996, lk 1. Määrust on viimati muudetud komisjoni määrusega (EÜ) nr 47/2003 (EÜT L 7, 11.1.2003, lk 64).
   
      (2)  ELT L 355, 15.12.2006, lk 91.
   
      (3)  ELT L 355, 15.12.2006, lk 92.
   
      (4)  EÜT L 243, 24.9.1996, lk 5. Määrust on muudetud määrusega (EÜ) nr 973/2006 (ELT L 176, 30.6.2006, lk 63).